Stadio Friuli Mestarien liigan ottelussa kaudella 2006
**Udinese Calcio** on italialainen jalkapalloseura, joka pelaa maan pääsarjassa Serie A:ssa. Sen kotikaupunki Udine sijaitsee lähellä Slovenian rajaa. Seuran lempinimiä ovat *Bianconeri* (mustavalkoiset), *Zebrette* (pikkuseeprat), *Friulani* ja *Udin* etenkin paikallisten puhekielessä.

Udinese Calcio perustettiin vuonna 1896 osana *Società Udinese di Ginnastica e Scherma*a. Ensimmäisellä kaudellaan seura voitti Kansallisen voimisteluliiton (FGNI) järjestämän alueturnauksen. Jotkut pitävät tätä Italian ensimmäisenä jalkapallomestaruutena, mutta sitä ei ole kuitenkaan ikinä virallisesti tunnustettu. 

Udinese nousi ensimmäisen kerran Serie A:han vuonna 1950 ja saavutti toistaiseksi parhaan sijoituksensa vuonna 1955, jolloin se oli peräti toinen. Udinese Calcio putosi pääsarjasta 1961–62 ja nousi sinne takaisin vasta vuonna 1979, vietettyään vuosia alasarjoissa, Serie C:ssäkin jopa 14 kautta. Sen jälkeen joukkue on ollut enimmäkseen Serie A:ssa käyden välillä Serie B:ssä. Kaudella 1997–98 Udinese Calcio sijoittui Serie A:ssa kolmanneksi, mikä on paras sijoitus sitten vuoden 1955. Kaudella 2005–06 joukkue pääsi ensimmäistä kertaa karsimaan Mestarien liigaan, kun se oli edellisenä kautena sijoittunut Serie A:ssa neljänneksi. Udinese Calcio eteni lohkovaiheeseen, mutta jäi lohkonsa kolmanneksi eikä päässyt kilpailussa jatkoon, vaan sai lohdutuspaikan UEFA Cupiin.

Saavutukset
-----------

* **Mestarien liigan lohkovaiheessa** 2005–06
* **Useita UEFA Cup -osallistumisia**
* **Intertoto Cupin voitto** 1999–2000
* **Serie A -pronssia** 1997–98
* **Serie A -nousut:** 4 (1955–56, 1978–79, 1988–89 ja 1991–92)
* **Serie B -nousut:** 3 (1938–39, 1948–49 ja 1977–78)
* **Serie C -cupin voitto** 1978
* **Mitropa Cupin voitto** 1980

Entisiä pelaajia
----------------

* Brasilia Márcio Amoroso
* Ghana Stephen Appiah
* Argentiina Abel Balbo
* Saksa Oliver Bierhoff
* Ranska Vincent Candela
* Italia Franco Causio (maailmanmestari 1982 pelatessaan Udinesessa)
* Italia Morgan De Sanctis
* Italia Luigi Del Neri
* Italia David Di Michele
* Italia Antonio Di Natale
* Italia Maurizio Domizzi
* Suomi Roman Eremenko
* Italia Stefano Fiore
* Italia Giuliano Giannichedda
* Libya Al-Saadi al-Gaddafi
* Tanska Thomas Helveg
* Italia Vincenzo Iaquinta (maailmanmestari 2006 pelatessaan Udinesessa)
* Saksa Carsten Jancker
* Tšekki Marek Jankulovski
* Tanska Martin Jørgensen
* Ghana Sulley Ali Muntari
* Italia Giampiero Pinzi
* Chile David Pizarro
* Argentiina Nestor Sensini
* Belgia Johan Walem
* Brasilia Zico
* Italia Dino Zoff

Entisiä valmentajia
-------------------

* Italia Stefano Colantuono
* Italia Serse Cosmi
* Italia Gianni De Biasi
* Italia Luigi Delneri
* Italia Giovanni Galeone
* Italia Luca Gotti
* Italia Francesco Guidolin
* Englanti Roy Hodgson
* Italia Giuseppe Iachini
* Italia Alberto Malesani
* Italia Pasquale Marino
* Italia Luciano Spalletti
* Italia Andrea Stramaccioni
* Kroatia Igor Tudor
* Espanja Julio Vélazquez
* Italia Alberto Zaccheroni

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Udinese Calcio**.
* Seuran kotisivu (italiaksi)

  

Serie A 2022–2023
 Atalanta |  Bologna | Cremonese |  Empoli |  Fiorentina |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sampdoria |  Sassuolo |  Spezia |  Torino |  Udinese |  Verona